મુસ્લિમ વિદ્યાર્થીઓ માટેનો અમારો અનુભવ કહે છે કે શાળામાં સૌથી વધુ ગેરહાજરી તેમની હોય છે.પુરા તાસ ભરવા નહિ અને નાસી જવામાં મોખરે હોય છે. શાળાના અભ્યાસ પ્રત્યે તેમને અરૂચી હોય છે. શાળામાં મોટાભાગે મોડા આવવું અને બપોરની રીશેષ પછી તો પાછા ફરવાનું નામ લેતાં નથી. ખોટી ખોટી રજા ચિઠ્ઠીઓ લાવવી.જયારે વાલીને રૂબરૂ મળવા બોલાવીએ ત્યારે વાલીને સંદેશો આપવો નહિ. બધાજ આ પ્રકારના બાળકો છે. તેવું અમારું કહેવું નથી. કેટલાંક મુસ્લિમ બાળકો એવા પણ છે કે જેઓ વર્ગમાં પ્રથમ નંબરે હોય છે. પણ આવા વિદ્યાર્થીઓનું પ્રમાણ ખૂબજ ઓછું છે. મુસ્લિમ સમાજે આગળ આવવું હશે તો તમામે શિક્ષણનાં મહત્વને સ્વીકારવું પડશે. એક સમૃધ્ધ સમાજનું નિર્માણ કરવા માટે પણ શિક્ષણનાં મહત્વને સમજવું પડશે. શિક્ષણ એટલે જ્ઞાન અને જાણકારી માટે ની એક અનંત યાત્રા. શરૂઆતમાં કુ. નઝીફા શેખની વાત કરી તેને માર્ચ 2003માં રેડ રોવર ગોઝ ટુ માસ જોડે જોડાયેલ પ્રોજેકટ તૈયાર કરી દુનિયાભરમાં યોજાયેલ હરીફાઈમાં ભાગ લીધો. તેને ઓન લાઈન કોન્ફરન્સોમાં નાસાના અફસરો, એસ્ટ્રોનોટ્રસ, એન્જિન્યરો અને ટેકનિશ્યનો સાથે ભાગ લીધો. શું. આ છોકરીને કોઈ તકલીફ નહિ પડી હોય. તેના માર્ગમાં અનેક કાંટા હતાં. પણ આ મુસીબતોમાંથી પણ તેને મકકમ મનોબળ સાથે પોતાનો માર્ગ કાઢયો અને આજે તેનાં માટે આપણે સૌ ગૌરવ લઈ શકીએ છીએ.